
Nr. 22/378


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru respingerea Ordonanţei de urgenţă a Guvernului nr. 54/2008 privind autorizarea Ministerului Internelor şi Reformei Administrative de a încheia angajamente legale pentru unele acţiuni prioritare, cu care comisia noastră a fost sesizată în fond cu adresa Biroului Permanent nr.537  din 10 septembrie 2008.
	PREŞEDINTE,

Aurel Gubandru

RAPORT

asupra proiectului de Lege pentru respingerea Ordonanţei de urgenţă 

a Guvernului nr. 54 /2008 privind autorizarea Ministerului Internelor

 şi Reformei Administrative de a încheia angajamente legale 

pentru unele acţiuni prioritare
Cu adresa nr.PLx 537 din 10 septembrie 2008, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru respingerea Ordonanţei de urgenţă a Guvernului nr. 54/2008 privind autorizarea Ministerului Internelor şi Reformei Administrative de a încheia angajamente legale pentru unele acţiuni prioritare.
La întocmirea raportului s-a avut în vedere avizul favorabil al Consiliului Legislativ.
Prezentul proiect de Lege are ca obiect de reglementare  abilitarea, în anul 2008, a Ministerului Internelor şi Reformei Administrative, prin derogare de la prevederile art. 4 alin.(6) din Legea nr. 500/2002 privind finanţele publice, cu modificările ulterioare, de a încheia angajamente legale peste limita creditelor bugetare aprobate prin buget, până la nivelul maxim al creditelor de angajament pentru: 

· achiziţionarea de elicoptere;

· Sistemul Naţional de Evidenţă Informatică a Cazierului Judiciar;

· aparatură medicală;

· dezvoltarea reţelelor voce-date ale MIRA;

· autospeciale de intervenţie în situaţii de urgenţă.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, domnul Marin Pătuleanu – secretar de stat pentru relaţia cu Parlamentul  şi afaceri europene, din cadrul Ministerul Internelor şi Reformei Administrative.
La lucrările comisiei au participat  26 deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 

Proiectul de Lege a fost adoptat de Senat în şedinţa din data de 8 septembrie 2008 .

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii proiectului de Lege pentru respingerea Ordonanţei de urgenţă a Guvernului nr. 54/2008 privind autorizarea Ministerului Internelor şi Reformei Administrative de a încheia angajamente legale pentru unele acţiuni prioritare, în şedinţa din data de 23 septembrie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Aurel Gubandru
	SECRETAR,

Ştefan Baban


             Expert parlamentar:
                 Ene Giorgiana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie


	Motivarea amendamentelor propuse

	1. 
	L E G E
pentru respingerea Ordonanţei de urgenţă a Guvernului nr. 54/2008 privind autorizarea Ministerului Internelor şi Reformei Administrative de a încheia angajamente legale pentru unele acţiuni prioritare
	L E G E
pentru aprobarea Ordonanţei de urgenţă a Guvernului nr. 54/2008 privind autorizarea Ministerului Internelor şi Reformei Administrative de a încheia angajamente legale pentru unele acţiuni prioritare
	Îndeplinirea obiectivelor de cooperare europeană, în principal pe domeniul Schengen, asupra condiţiilor de realizare a sarcinilor ce revin instituţiilor statului, ori în privinţa modului de gestionare a resurselor bugetare, prin menţinerea unor cheltuieli legate de asigurarea mentenanţei tehnicii uzate din dotare.

	2. 
	ARTICOL UNIC.- Se respinge Ordonanţa de urgenţă a Guvernului nr. 54 din 21 aprilie 2008 privind autorizarea Ministerului Internelor şi Reformei Administrative de a încheia angajamente legale pentru unele acţiuni prioritare, publicată în Monitorul Oficial al României, Partea I, nr. 339 din 1 mai 2008.
	ARTICOL UNIC.- Se aprobă Ordonanţa de urgenţă a Guvernului nr. 54 din 21 aprilie 2008 privind autorizarea Ministerului Internelor şi Reformei Administrative de a încheia angajamente legale pentru unele acţiuni prioritare, publicată în Monitorul Oficial al României, Partea I, nr. 339 din 1 mai 2008.

